[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 20.12.2005

COM(2005) 674 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση των κανονισμών (ΕΚ) αριθ. 1975/2004 και (ΕΚ) αριθ. 1976/2004 για την επέκταση του οριστικού δασμού αντιντάμπινγκ και του αντισταθμιστικού δασμού στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας, στις εισαγωγές ταινιών τερεφθαλικού πολυαιθυλενίου (PET) που αποστέλλονται από την Βραζιλία και το Ισραήλ, είτε δηλώνονται ως καταγωγής Βραζιλίας ή Ισραήλ είτε όχι

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Περιεχόμενο της πρότασης |

Αιτιολόγηση και στόχοι της πρότασης H παρούσα πρόταση αφορά την εφαρμογή του κανονισμού (ΕΚ) αριθ. 384/1996 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός αντιντάμπινγκ»), και του κανονισμού (ΕΚ) αριθ. 2026/97 του Συμβουλίου, της 6ης Οκτωβρίου 1977, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας («ο βασικός κανονισμός κατά των επιδοτήσεων»), όπως τροποποιήθηκαν τελευταία αμφότεροι με τον κανονισμό (ΕΚ) αριθ. 461/2004 του Συμβουλίου, της 8ης Μαρτίου 2004, στο πλαίσιο της διαδικασίας για τις εισαγωγές ταινιών τερεφθαλικού πολυαιθυλενίου (PET) καταγωγής Ινδίας. |

Γενικό πλαίσιο Η παρούσα πρόταση εντάσσεται στο πλαίσιο της εφαρμογής των βασικών κανονισμών και είναι το αποτέλεσμα έρευνας που έχει διεξαχθεί σύμφωνα με τις ουσιώδεις και διαδικαστικές απαιτήσεις που καθορίζονται στους βασικούς κανονισμούς. |

Ισχύουσες διατάξεις στον τομέα της πρότασης Με τους κανονισμούς (ΕΚ) αριθ. 1676/2001 και αριθ. 2597/1999, το Συμβούλιο επέβαλε μέτρα αντιντάμπινγκ και μέτρα κατά των επιδοτήσεων, αντίστοιχα, στις ταινίες PET καταγωγής, μεταξύ άλλων, Ινδίας. Με τους κανονισμούς (ΕΚ) αριθ. 1975/2004 και αριθ. 1976/2004, το Συμβούλιο επεξέτεινε αυτά τα μέτρα στις ταινίες PET που αποστέλλονται από το Ισραήλ και την Βραζιλία (εφεξής, «τα επεκταθέντα μέτρα») με εξαίρεση τις εισαγωγές που αποστέλλονται από μία εταιρεία που κατονομάζεται ρητώς σε κάθε μία από τις χώρες αυτές. |

Συνέπεια με άλλες πολιτικές και στόχους της Ένωσης Άνευ αντικειμένου. |

Διαβουλευση με τα ενδιαφερομενα μερη και εκτιμηση του αντικτυπου |

Διαβουλεύσεις με τα ενδιαφερόμενα μέρη |

Τα μέρη που ενδιαφέρονται για τη διαδικασία είχαν ήδη τη δυνατότητα να υπερασπίσουν τα συμφέροντά τους κατά την έρευνα, σύμφωνα με τις διατάξεις των βασικών κανονισμών. |

Συγκέντρωση και χρησιμοποίηση εμπειρογνωμοσύνης |

Δεν ήταν αναγκαία η προσφυγή σε εξωτερική εμπειρογνωμοσύνη. |

Εκτίμηση του αντικτύπου Η παρούσα πρόταση προκύπτει από την εφαρμογή των βασικών κανονισμών. Οι βασικοί κανονισμοί δεν προβλέπουν μία γενική εκτίμηση των επιπτώσεων, αλλά περιέχουν πλήρη κατάλογο των όρων που πρέπει να εκτιμηθούν. |

Νομικά στοιχεία της πρότασης |

Περίληψη της προτεινόμενης δράσης Τον Αύγουστο 2005, η Επιτροπή, με τον κανονισμό (ΕΚ) αριθ. 1370/2005 ανήγγειλε την επανεξέταση των κανονισμών (ΕΚ) αριθ. 1975/2004 και (ΕΚ) αριθ. 1976/2004 του Συμβουλίου για την επέκταση του οριστικού δασμού αντιντάμπινγκ και των αντισταθμιστικών δασμών στις εισαγωγές ταινιών τερεφθαλικού πολυαιθυλενίου (PET) καταγωγής, μεταξύ άλλων, Ινδίας, στις εισαγωγές του ιδίου προϊόντος που αποστέλλεται, μεταξύ άλλων, από το Ισραήλ, για να εξεταστεί η δυνατότητα χορήγησης απαλλαγής από τα μέτρα αυτά σε έναν εξαγωγέα του Ισραήλ, τουτέστιν την Hanita Coatings Rural Cooperative Association Ltd (‘Hanita’). Ο κανονισμός επίσης κατήργησε τον δασμό αντιντάμπινγκ όσον αφορά τις εισαγωγές που πραγματοποίησε η Hanita, με την υπαγωγή των εν λόγω εισαγωγών σε καταγραφή. Η έρευνα έδειξε ότι οι εξαγωγές της Hanita στην Κοινότητα ταινιών ΡΕΤ υπαγόμενων στους κωδικούς ΣΟ ex 3920 6219 ή ex 3920 6290 άρχισαν μετά την επέκταση των μέτρων, ότι επίσης οι εξαγωγές της Hanita στην Κοινότητα αποτελούνται από προϊόντα ταινιών ΡΕΤ που κατασκευάζονται από την ίδια, με χρήση ταινιών μη Ινδικής καταγωγής, ότι η Hanita δεν συνδέεται με κανέναν από τους εξαγωγείς ή τους παραγωγούς στην χώρα εξαγωγής οι οποίοι υπόκεινται σε μέτρα αντιντάμπινγκ και σε μέτρα κατά των επιδοτήσεων όσον αφορά το συγκεκριμένο προϊόν και ότι δεν έχει καταστρατηγήσει τα ισχύοντα μέτρα αντιντάμπινγκ ή τα αντισταθμιστικά μέτρα. Προτείνεται ως εκ τούτου η τροποποίηση των κανονισμών (ΕΚ) αριθ. 1975/2004 και αριθ. 1975/2004 του Συμβουλίου με σκοπό την απαλλαγή του εξαγωγέα Hanita από τα επεκταθέντα μέτρα και να παύσει η καταγραφή των εισαγωγών ταινιών PET που εξάγονται από το Ισραήλ από την Hanita, χωρίς την είσπραξη των δασμών αντιντάμπινγκ. Προτείνεται συνεπώς στο Συμβούλιο να εγκρίνει τη συνημμένη πρόταση κανονισμού που πρέπει να δημοσιευθεί στην Επίσημη Εφημερίδα της Ευρωπαϊκής Ένωσης το ταχύτερο δυνατό. |

Νομική βάση Ο κανονισμός (ΕΚ) αριθ. 384/1996 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός αντιντάμπινγκ»), και ο κανονισμός (ΕΚ) αριθ. 2026/97 του Συμβουλίου της 6ης Οκτωβρίου 1997 για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας, όπως τροποποιήθηκαν αμφότεροι τελευταία με τον κανονισμό (ΕΚ) αριθ. 461/2004 της 8ης Μαρτίου 2004. |

Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Συνεπώς, η αρχή της επικουρικότητας δεν εφαρμόζεται. |

Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους. |

Η μορφή δράσης περιγράφεται στους προαναφερόμενους βασικούς κανονισμούς και δεν αφήνει περιθώρια λήψης αποφάσεων σε εθνικό επίπεδο. |

Ενδείξεις για τον τρόπο με τον οποίο θα περιοριστούν στο ελάχιστο η οικονομική επιβάρυνση και ο διοικητικός φόρτος που θα αναλάβουν η Κοινότητα, οι εθνικές αρχές, οι περιφερειακές και τοπικές αρχές, οι οικονομικοί παράγοντες και οι πολίτες, και θα διασφαλιστεί η αναλογικότητά τους προς το στόχο της πρότασης είναι άνευ αντικειμένου. |

Επιλογή των μέσων |

Προτεινόμενα μέσα: κανονισμός. |

Άλλα μέσα δεν θα είναι κατάλληλα επειδή οι βασικοί κανονισμοί δεν προβλέπουν εναλλακτικές επιλογές. |

Δημοσιονομικές επιπτώσεις |

Η πρόταση δεν έχει επιπτώσεις στον κοινοτικό προϋπολογισμό. |

1. Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση των κανονισμών (ΕΚ) αριθ. 1975/2004 και (ΕΚ) αριθ. 1976/2004 για την επέκταση του οριστικού δασμού αντιντάμπινγκ και του αντισταθμιστικού δασμού στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας, στις εισαγωγές ταινιών τερεφθαλικού πολυαιθυλενίου (PET) που αποστέλλονται από την Βραζιλία και το Ισραήλ, είτε δηλώνονται ως καταγωγής Βραζιλίας ή Ισραήλ είτε όχι

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96[1] του Συμβουλίου, της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός αντιντάμπινγκ») και ιδίως τα άρθρα 11 παράγραφος 4 και 13 και παράγραφος 4, και τον κανονισμό (ΕΚ) αριθ. 2026/97[2] του Συμβουλίου της 6ης Οκτωβρίου 1997 για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας («ο βασικός κανονισμός κατά των επιδοτήσεων»), και ιδίως το άρθρο 20 και το άρθρο 23 παράγραφος 3,

την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή,

Εκτιμώντας τα ακόλουθα:

A. Ισχύοντα μέτρα

2. Με τους κανονισμούς (ΕΚ) αριθ. 1676/2001[3] και αριθ. 2597/1999[4] το Συμβούλιο επέβαλε μέτρα αντιντάμπινγκ και αντισταθμιστικά μέτρα, αντίστοιχα, στις ταινίες τερεφθαλικού πολυαιθυλενίου (PET) καταγωγής, μεταξύ άλλων, Ινδίας.

3. Με τους κανονισμούς (ΕΚ) αριθ. 1975/2004[5] και αριθ. 1976/2004[6], το Συμβούλιο επεξέτεινε αυτά τα μέτρα στις ταινίες τερεφθαλικού πολυαιθυλενίου (PET) που αποστέλλονται από το Ισραήλ και την Βραζιλία (εφεξής, «τα επεκταθέντα μέτρα») με εξαίρεση τις εισαγωγές ταινιών που παράγονται από μία βραζιλιάνικη εταιρεία, την Terphane Ltda, και μία ισραηλινή εταιρεία, την Jolybar Ltd, που κατονομάζονται ρητώς σε κάθε έναν από τους κανονισμούς αυτούς.

4. Στις 10 Δεκεμβρίου 2004[7], η Επιτροπή κίνησε διαδικασία επανεξέτασης ενόψει της λήξης ισχύος των οριστικών αντισταθμιστικών μέτρων, σύμφωνα με το άρθρο 18 του βασικού κανονισμού. Η κατάργηση ή η συνέχιση των επεκταθέντων μέτρων θα εξαρτηθεί από τα πορίσματα της εν λόγω έρευνας.

B. Τρέχουσα έρευνα

1. Αίτηση επανεξέτασης

5. Η Επιτροπή έλαβε αίτηση απαλλαγής από τα επεκταθέντα μέτρα σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού αντιντάμπινγκ και το άρθρο 20 και το άρθρο 23 παράγραφος 3 του βασικού κανονισμού κατά των επιδοτήσεων. Η αίτηση υποβλήθηκε από την εταιρεία Hanita Coatings Rural Cooperative Association Ltd, Kibbutz Hanita, 22885, Israel (‘Hanita’), παραγωγό στο Ισραήλ («η ενδιαφερόμενη χώρα»).

2. Έναρξη επανεξέτασης

6. Η Επιτροπή, αφού εξέτασε τα αποδεικτικά στοιχεία που της υπέβαλε η Hanita, κατέληξε στο συμπέρασμα ότι τα στοιχεία αυτά επαρκούν για να δικαιολογήσουν την έναρξη έρευνας σύμφωνα με τα άρθρα 11 παράγραφος 4 και 13 παράγραφος 4 του βασικού κανονισμού αντιντάμπινγκ και σύμφωνα με το άρθρο 20 και το άρθρο 23 παράγραφος 3 του βασικού κανονισμού κατά των επιδοτήσεων, προκειμένου να εξεταστεί η δυνατότητα χορήγησης στην Hanita απαλλαγής από τα επεκταθέντα μέτρα. Μετά από διαβούλευση με την συμβουλευτική επιτροπή, και αφού δόθηκε στον κοινοτικό κλάδο παραγωγής η δυνατότητα να διατυπώσει τα σχόλιά του, η Επιτροπή κίνησε, δυνάμει του κανονισμού (ΕΚ) αριθ. 1370/2005[8], επανεξέταση των κανονισμών (ΕΚ) 1975/2004 και (ΕΚ) 1976/2004 όσον αφορά την εταιρεία Hanita.

7. Ο κανονισμός για την έναρξη της επανεξέτασης καταργούσε τον δασμό αντιντάμπινγκ που είχε επιβληθεί με τον κανονισμό (ΕΚ) αριθ. 1975/2004 όσον αφορά τις εισαγωγές του υπό εξέταση προϊόντος το οποίο αποστέλλεται από το Ισραήλ από την εταιρεία Hanita. Ταυτόχρονα, σύμφωνα με το άρθρο 14 παράγραφος 5 του βασικού κανονισμού αντιντάμπινγκ, οι τελωνειακές αρχές έλαβαν την εντολή να λάβουν τα κατάλληλα μέτρα για την καταγραφή των εν λόγω εισαγωγών.

3. Υπό εξέταση προϊόν

8. Το υπό εξέταση προϊόν είναι, όπως ορίζεται στην αρχική έρευνα, οι ταινίες τερεφθαλικού πολυαιθυλενίου (PET) καταγωγής Ινδίας, που συνήθως υπάγονται στους κωδικούς ΣΟ ex 3920 62 19 και ex 3920 62 90 («το υπό εξέταση προϊόν»).

9. Θεωρείται ότι το υπό εξέταση προϊόν και οι ταινίες PET που αποστέλλονται από το Ισραήλ στην Κοινότητα και υπάγονται στους κωδικούς ΣΟ ex 3920 62 19 και ex 3920 62 90 («το προϊόν που αποτελεί το αντικείμενο επανεξέτασης") έχουν τα ίδια βασικά τεχνικά, φυσικά και χημικά χαρακτηριστικά και προορίζονται για τις ίδιες χρήσεις. Κατά συνέπεια, θεωρούνται ως ομοειδή προϊόντα κατά την έννοια του άρθρου 1 παράγραφος 4 του βασικού κανονισμού αντιντάμπινγκ και του άρθρου 1 παράγραφος 5 του βασικού κανονισμού κατά των επιδοτήσεων.

4. Έρευνα

10. Η Επιτροπή επίσημα ενημέρωσε την Hanita και τους αντιπροσώπους της ενδιαφερόμενης χώρας για την έναρξη της διαδικασίας επανεξέτασης. Τα ενδιαφερόμενα μέρη κλήθηκαν να κάνουν γνωστές τις απόψεις τους και ενημερώθηκαν για τη δυνατότητά τους να ζητήσουν να γίνουν δεκτά σε ακρόαση. Ωστόσο, δεν λήφθηκε κανένα τέτοιο αίτημα.

11. Η Επιτροπή απέστειλε επίσης ερωτηματολόγιο στην Hanita και έλαβε ικανοποιητική απάντηση εντός της ταχθείσας προθεσμίας. Η Επιτροπή αναζήτησε και επαλήθευσε όλες τις πληροφορίες που έκρινε αναγκαίες για τους σκοπούς της επανεξέτασης. Πραγματοποιήθηκε επίσκεψη επαλήθευσης στις εγκαταστάσεις της Hanita.

5. Περίοδος της έρευνας

12. Η έρευνα κάλυψε την περίοδο από την 1η Ιανουαρίου 2004 έως τις 30 Ιουνίου 2005 (εφεξής 'ΠΕ'). Συγκεντρώθηκαν στοιχεία για την περίοδο από το 2001 μέχρι το τέλος της ΠΕ ώστε να εξεταστεί κάθε μεταβολή του τρόπου διεξαγωγής των εμπορικών συναλλαγών.

Γ. Αποτελέσματα της έρευνας

13. Η έρευνα επιβεβαίωσε ότι η Hanita δεν εξήγαγε το προϊόν που αποτελεί το αντικείμενο επανεξέτασης στην Κοινότητα κατά την περίοδο έρευνας που κατέληξε στα επεκταθέντα μέτρα, τουτέστιν από την 1η Ιανουαρίου μέχρι τις 31 Δεκεμβρίου 2003. Οι πρώτες εξαγωγές της Hanita όσον αφορά το προϊόν που αποτελεί το αντικείμενο της επανεξέτασης πραγματοποιήθηκαν μετά την επέκταση των μέτρων.

14. Επιπλέον, σύμφωνα με τα αποδεικτικά στοιχεία που υποβλήθηκαν, η Hanita ήταν σε θέση να αποδείξει ικανοποιητικά ότι δεν είχε κανέναν άμεσο ή έμμεσο δεσμό με κανέναν από τους ινδούς παραγωγούς εξαγωγείς ή τις ισραηλινές εταιρείες που υπόκεινται στα ισχύοντα μέτρα αντιντάμπινγκ και αντισταθμιστικά μέτρα.

15. Όπως ήδη αναφέρθηκε στην αιτιολογική σκέψη (12), οι εξαγωγές της Hanita στην Κοινότητα του προϊόντος που αποτελεί το αντικείμενο της επανεξέτασης πραγματοποιήθηκαν για πρώτη φορά μετά την επέκταση των μέτρων. Η Hanita, μετατρέποντας και τέμνοντας τις ταινίες PET που αγοράζει, παράγει μία σειρά προϊόντων, ορισμένα εκ των οποίων υπάγονται στους ίδιους κωδικούς ΣΟ με το υπό εξέταση προϊόν. Κατά την επεξεργασία από την Hanita των ταινιών PET που εξάγονται στην Κοινότητα, δεν χρησιμοποιούνται εισροές από την Ινδία. Συνάγεται συνεπώς το συμπέρασμα ότι η πρακτική αυτή δεν συνιστά καταστρατήγηση.

Δ. Τροποποίηση των υπό επανεξέταση μέτρων

16. Σύμφωνα με τα προαναφερθέντα πορίσματα που καταλήγουν στο ότι η Hanita δεν έχει καταστρατηγήσει τα ισχύοντα μέτρα, η εν λόγω εταιρεία πρέπει να απαλλαγεί από τα επεκταθέντα μέτρα.

17. Η καταγραφή των εισαγωγών των ταινιών PET που αποστέλλονται από το Ισραήλ από την Hanita, όπως επιβάλλεται με τον κανονισμό για την έναρξη της έρευνας, πρέπει να παύσει. Σύμφωνα με το άρθρο 14 παράγραφος 5 του βασικού κανονισμού αντιντάμπινγκ, το οποίο προβλέπει ότι τα μέτρα εφαρμόζονται στις καταγραφόμενες εισαγωγές με ισχύ από την ημερομηνία καταγραφής τους, κανένας δασμός αντιντάμπινγκ δεν πρέπει να εισπράττεται για τις εισαγωγές ταινιών PET που αποστέλλονται από το Ισραήλ από την Hanita, οι οποίες κατά την είσοδό τους στην Κοινότητα υποβάλλονται σε καταγραφή σύμφωνα με τον κανονισμό για την έναρξη της έρευνας.

18. Η απαλλαγή από τα επεκταθέντα μέτρα που χορηγήθηκε στις ταινίες PET που παράγονται από την Hanita, παραμένει σε ισχύ σύμφωνα με το άρθρο 13 παράγραφος 4 του βασικού κανονισμού αντιντάμπινγκ και το άρθρο 23 παράγραφος 3 του βασικού κανονισμού κατά των επιδοτήσεων, υπό την προϋπόθεση ότι δεν αποδεικνύεται ότι η απαλλαγή χορηγήθηκε βάσει εσφαλμένων ή παραπλανητικών πληροφοριών που υπέβαλε η ενδιαφερόμενη εταιρεία. Αν με βάση τα εκ πρώτης όψεως αποδεικτικά στοιχεία υπάρχουν διαφορετικές ενδείξεις, η Επιτροπή μπορεί να κινήσει έρευνα για να καθορίσει αν δικαιολογείται η ανάκληση της απαλλαγής.

19. Η απαλλαγή των εισαγωγών ταινιών PET που πραγματοποιεί η Hanita από τα επεκταθέντα μέτρα καθορίστηκε βάσει των πορισμάτων της παρούσας επανεξέτασης. Η απαλλαγή αυτή, επομένως, εφαρμόζεται αποκλειστικά στις εισαγωγές ταινιών PET που αποστέλλονται από το Ισραήλ και παράγονται από τη συγκεκριμένη νομική οντότητα. Οι εισαχθείσες ταινίες ΡΕΤ που παρήχθησαν ή εστάλησαν από οποιαδήποτε άλλη εταιρεία που δεν κατονομάζεται ρητά στο άρθρο 1 παράγραφος 1 των κανονισμών (EΚ) αριθ. 1975/2004 και (EΚ) αριθ. 1976/2004 με την επωνυμία και τη διεύθυνσή της, συμπεριλαμβανομένων των νομικών οντοτήτων που συνδέονται με τις εταιρείες που αναφέρονται ρητά, δεν μπορούν να τύχουν της απαλλαγής και επομένως υπόκεινται στον συντελεστή υπολειπόμενου δασμού που έχει επιβληθεί με τους κανονισμούς (ΕΚ) αριθ. 1676/2001 και (ΕΚ) αριθ. 2597/1999.

E. Διαδικασία

20. Ο εξαγωγέας Hanita και όλα τα άλλα ενδιαφερόμενα μέρη ενημερώθηκαν για τα γεγονότα και τα πορίσματα βάσει των οποίων υπάρχει η πρόθεση χορήγησης απαλλαγής στην Hanita από τα επεκταθέντα μέτρα και δεν λήφθηκε κανένα σχόλιο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το άρθρο 1 παράγραφος 1 του κανονισμού (ΕΚ) αριθ. 1975/2004 αντικαθίσταται από τα ακόλουθα:

‘1. Ο οριστικός δασμός αντιντάμπινγκ του 53,3% που έχει επιβληθεί με τον κανονισμό (ΕΚ) αριθ. 1676/2001 του Συμβουλίου στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας, που υπάγονται στους κωδικούς ΣΟ ex 3920 62 19 και ex 3920 62 90, επεκτείνεται στις εισαγωγές των ιδίων ταινιών τερεφθαλικού πολυαιθυλενίου (PET) που αποστέλλονται από τη Βραζιλία και από το Ισραήλ (είτε δηλώνονται ως καταγωγής Βραζιλίας, είτε Ισραήλ, ή όχι) (κωδικοί TARIC 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92) με εξαίρεση τις ταινίες που παράγονται από την εταιρεία Terphane Ltda BR 101, km 101, City of Cabo de Santo Agostinho, State of Pernambuco, Brazil (πρόσθετος κωδικός TARIC A569), την Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (πρόσθετος κωδικός TARIC A570), και την Hanita Coatings Rural Cooperative Association Ltd, Kibbutz Hanita, 22885, Israel (πρόσθετος κωδικός TARIC A691).’

2. Το άρθρο 1 παράγραφος 1 του κανονισμού (ΕΚ) αριθ. 1976/2004 αντικαθίσταται από τα ακόλουθα:

‘1. Ο οριστικός αντισταθμιστικός δασμός του 19,1% που έχει επιβληθεί με τον κανονισμό (ΕΚ) αριθ. 2597/1999 του Συμβουλίου στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας, που υπάγονται στους κωδικούς ΣΟ ex 3920 62 19 και ex 3920 62 90, επεκτείνεται στις εισαγωγές των ιδίων ταινιών τερεφθαλικού πολυαιθυλενίου (PET) που αποστέλλονται από τη Βραζιλία και από το Ισραήλ (είτε δηλώνονται ως καταγωγής Βραζιλίας, είτε Ισραήλ, ή όχι) (κωδικοί TARIC 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92) με εξαίρεση τις ταινίες που παράγονται από την εταιρεία Terphane Ltda BR 101, km 101, City of Cabo de Santo Agostinho, State of Pernambuco, Brazil (πρόσθετος κωδικός TARIC A569), την Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (πρόσθετος κωδικός TARIC A570), και την Hanita Coatings Rural Cooperative Association Ltd, Kibbutz Hanita, 22885, Israel (πρόσθετος κωδικός TARIC A691).’

Άρθρο 2

Παύει η καταγραφή των εισαγωγών ταινιών PET που επιβάλλεται βάσει του άρθρου 3 του κανονισμού (ΕΚ) αριθ. 1370/2005 της Επιτροπής, χωρίς την είσπραξη των δασμών αντιντάμπινγκ.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

[1] ΕΕ L 56, 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 461/2004 (ΕΕ L 77, 13.3.2004, σ. 12).

[2] ΕΕ L 288, 21.10.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 461/2004 (ΕΕ L 77, 13.3.2004, σ. 12).

[3] ΕΕ L 227, 23.8.2001, σ. 1.

[4] ΕΕ L 316, 10.12.1999, σ. 1.

[5] ΕΕ L 342, 15.11.2004, σ.1.

[6] ΕΕ L 342, 15.11.2004, σ. 8.

[7] ΕΕ C 306, 10.12.2004, σ. 2.

[8] ΕΕ L 218, 23.8.2005, σ. 3.